পাউৰুটি জাতীয় সকলো খাদ্যত ফ্ৰুক্টান নামৰ উপাদান থাকে। এই উপাদান আমাৰ পাকস্থলীত থাকেই আৰু ই সহজে হজম নহয়। এইবোৰে পেটত বায়ুৰ সৃষ্টি কৰে যাৰ ফলত খাদ্য হজম নোহোৱা, পেটৰ বিষ আৰু পেট কামোৰা ধৰণৰ হয়। আৰু ইয়াৰ ফলত পাকস্থলীৰ স্বাভাৱিক কাম-কাজ ব্যাহত হৈ পৰে। ফলত কোষ্ঠকাঠিন্য দেখা দিয়ে।
চকলেটেও কোষ্ঠকাঠিন্যৰ সৃষ্টি কৰিব পাৰে। প্ৰতিদিনে কম পৰিমাণৰ চকলেট গ্ৰহণ কৰিলে ই শৰীৰৰ বাবে ভাল। কাৰণ ইয়াত প্ৰতিজাৰক আৰু ফ্লেভানইদ থাকে। কিন্তু প্ৰতিদিনে যদি বেছি পৰিমাণে চকলেট গ্ৰহণ কৰা যায়। তেন্তে পাকস্থলীৰ খাদ্য হজম কৰাৰ প্ৰক্ৰিয়া লেহেমীয়া কৰি তোলে। ইয়াৰ পৰাও কোষ্ঠকাঠিন্যৰ সমস্যা আৰম্ভ হয়।
কুকিজবোৰ সাধাৰণতে পৰিশোধিত শৰ্কৰা। যদিও এইবোৰ আটা বা ময়দাৰ দ্বাৰা তৈয়াৰ কৰা হয় তথাপিও পৰিশ্ৰুত হোৱাৰ বাবে ইয়াত আঁহৰ পৰিমাণ অতি কম থাকে আৰু চৰ্বিৰ পৰিমাণ অত্যাধিক দেখা যায়। সেইবাবেই এনে আহাৰ গ্ৰহণে কোষ্ঠকাঠিন্যৰ সৃষ্টি কৰে।
পকা কলত দ্ৰৱণীয় আঁহৰ মাত্ৰা অতি বেছি পৰিমাণত থাকে আৰু সেইবাবেই ই কোষ্ঠকাঠিন্য আঁতৰ কৰাত সহায়ক হয়। কিন্তু কাঁচকলত পুষ্টিকাৰক উপাদান অতি বেছি থাকে বাবে ইয়াক গ্ৰহণ কৰা উচিত যদিও কোষ্ঠকাঠিন্য থকা ব্যক্তিয়ে কম পৰিমাণত কাঁচকল গ্ৰহণ কৰি সকাহ পাব পাৰে।
চিপ্চসমূহত মূলতঃ আলু আৰু শৰ্কৰা বেছি পৰিমাণে থাকে। এইসমূহ সামগ্ৰীত আঁহৰ পৰিমাণ নগণ্য আৰু চৰ্বিৰ পৰিমাণ অত্যাধিক থকা দেখা যায়। অত্যাধিক পৰিমাণৰ চৰ্বি সমৃদ্ধ খাদ্যই হজমত সমস্যাৰ সৃষ্টি কৰে। যাৰ ফলত কোষ্ঠকাঠিন্য হোৱা দেখা যায়।
কণী, গাখীৰৰ পৰা প্ৰস্তুত খাদ্য আদিসমূহত অতি উচ্চ মাত্ৰাৰ মাংসসাৰ থাকে। সেইবাবেই ই পাকস্থলীত বহু সময়ত হজমৰ সমস্যাৰ সৃষ্টি কৰে। ফলত কোষ্ঠকাঠিন্যৰ সম্ভাৱনা বৃদ্ধি পায়। অৱশ্যে গৰম গাখীৰে কোষ্ঠকাঠিন্যৰ সমস্যা কমাই ৰখাত সহায় কৰে।
উৎসঃ ইন্টাৰনেট।
Roll over stars then click to rate.
© 2006-2019 C-DAC.All content appearing on the vikaspedia portal is through collaborative effort of vikaspedia and its partners.We encourage you to use and share the content in a respectful and fair manner. Please leave all source links intact and adhere to applicable copyright and intellectual property guidelines and laws.
এই পৰ্টেলৰ যোগেৰে ভাৰত চৰকাৰৰ বৈদ্যুতিন আৰু তথ্য-প্ৰযুক্তি মন্ত্ৰালয় দ্বাৰা ভাৰত বিকাশ প্ৰৱেশদ্বাৰ প্ৰকল্পৰ অধীনত সামাজিক উন্নয়নৰ বাবে এক ৰাষ্ট্ৰযোৰা প্ৰচেষ্টা চলাই থকা হৈছে। ইয়াৰ জৰিয়তে ৰাইজলৈ সুনিশ্চিত তথ্যৰ যোগান, তথ্যৰ জ্ঞান, তথ্য প্ৰযুক্তি আৰু যোগাযোগ সেৱা আৰু সামগ্ৰীৰ সুবিধাসমূহ আগবঢ়োৱাৰ চেষ্টা কৰা হৈছে। আইএনডিজি প্ৰকল্পটো ভাৰত চৰকাৰৰ বৈদ্যুতিন আৰু তথ্য প্ৰযুক্তি মন্ত্ৰালয় ৰ সহায়ত চেণ্টাৰ ফ'ৰ ডেভেলপমেণ্ট অব এডভান্স কম্পিউটিং, হায়দৰাবাদ (C-DAC) ৰ দ্বাৰা কাৰ্য্যকৰী কৰা হৈছে।
